**ОТЧЕТЕН ДОКЛАД**

**за дейността на НЧ „Христо Ботев 1921” за 2020 г.**

Читалището е съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

Читалищата и библиотеките в малките населени места, какъвто е и нашия град, останаха единствени огнища на действителна култура.

НЧ „Христо Ботев – 1921” е активен граждански център, съчетаващ традиция с иновативни идеи и допринасящ за устойчивото развитие на общността.

То е място, което обединява и сплотява пъстрата палитра от етноси и различни поколения, обединявайки ги в името на доброто и център за тяхното общуване.

Читалището ни не е културна индустрия, то е въпрос за социално равенство.

**Основни цели и задачи, които изпълнява Читалището са:**

-Развитие и обогатяване на културния живот, социалната и образователна дейност в Антоново и Общината.

-Запазване обичаите и традициите на родния край.

- Разширяване знанията на гражданите и приобщаването им към ценностите и постиженията на науката, културата и изкуството

- Възпитаване и утвърждаване на национално самосъзнание.

- Осигуряване на достъп до информация.

1**. Дейност на читалищното настоятелств**о.

През изтеклия период Читалищното настоятелство е провело три заседания, на които са разгледани множество въпроси и са взети решения по тях.

По – важни решения са :

* Приемане на отчет и план за работата на читалището
* Утвърждаване на бюджет
* Отчети за финансовото състояние
* Утвърждаване на самодейни състави и ръководители
* Отчет и план за работата на библиотеката и др.

**2. Дейност на библиотеката**

Библиотеката събира, съхранява и разпространява световното и българско книжното богатство. Четенето е кауза и основна роля на библиотеката е да насърчава четенето и ученето през целия живот. Работата и по програма „Глобални Библиотеки - България” я прави съвременен източник на информация със свободен достъп до знания и обмен на идеи.

Нашата библиотека отговаря на съвременните изисквания на общество, чрез новите услуги, които тя предлага: Електронен каталог на книгите, достъп до интернет и съвременна копирна техника - това улеснява общуването между хората, включително и в социалните мрежи, и води до увеличаване на посещенията в библиотеката.

Тя разполага с фонд – 18 381 библиотечни единици

Новонабавени библиотечни единици – 178, на стойност – 1510,41 лв . със собствени средства – 8 тома на стойност – 130,01 лв., със средства по проект от Министерство на културата – 112 тома на стойност – 1208,22 лв. и от дарения – 58 тома на стойност – 172,18 лв.

Читатели –72

Посещения – 3088

Заети библиотечни материали - 5543, от които 1700 - книги, периодични издания - 112 и 3731- електронни носители

През 2020 г. в библиотеката са проведени 6 културно-масови мероприятия- детско утро,презентации, поетични рецитали, витрини и кътове за годишнини на известни писатели и др. чествания.

През отчетния период библиотеката попълни фонда си чрез закупуване на литература и от дарения. Дарители са - Росица Харалампиева, Андриана Христова, Университетско издателство „Св. Климент Охридски” – София.

Партньори на библиотеката са: СУ „Св. Св. Кирил и Методий”, ЦДГ „6-те Ястребинчета”, БЧК-Антоново, Пенсионерски клуб.

**3. Художествено-творческа дейност**

Основната цел в работата на читалището през 2020 година беше насочена към превръщането му в притегателен център и място за изява и оползотворяване на свободното време както на възрастни, така и на повече деца и младежи.

Читалището продължава да работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

През отчетния период в читалището са работили 5 състава :

* Танцов състав –– с ръководител Галина Янева
* Детска вокална група – с ръководител Галина Янева
* Състав по кукловодство – с ръководител Антоанета Димитрова
* Състав по художествено слово – с ръководител Маргрета Петрова
* Кръжок за изработка на празнични украси и картички – с ръководител Маргрета Петрова

През изминалата година в дейността на читалището се наблюдава спад, но причината за това е освен основния ремонт на сградата, така и епидемиологичната обстановка в страната, но въпреки това ние не сме спрели да работим и да се изявяваме .

През отчетния период в читалището са проведени общо 11 мероприятия - литературно-поетични рецитали и срещи, увеселения, презентации, изложби, участие в кулинарна изложба-базар „Храната като памет” – гр. Габрово и др.

Ние сме горди, че празниците на нашия град винаги се отбелязват с участието на съставите към читалището. Това дава възможност културната ни програма да бъде представена не само на нашата публика, но и на гостите на града ни.

Благодарение на Проект „Социално – икономическа интеграция на маргинализирани общности и подобряване достъпа до образование – Антоново”, финансиран от Оперативна програма „Наука и образование за интелигентен растеж”, читалището получи 86 комплекта сценични костюми – български, ориенталски, ромски и за латино танци.

И накрая, но не на последно място, искаме да изразим своята благодарност към Кмета на Общината и Общинския съвет за мащабния проект за реконструкция и обновяване на нашата сграда, който приключи успешно през месец септември 2020 г. Благодарности изказваме още и към инж. Петинка Петрова и г-жа Татяна Петрова за оказаната безрезервна помощ и подкрепа към читалището. Благодарим ви!